Oghi
Oghi (armeenia: օղի, òġi) on puuviljadest või marjadest valmistatud Armeenia alkohoolne jook. Oghi on kodustes tingimustes destilleeritud ning koduaias kasvatatud puu- ja aedviljadest aga ka metsamarjadest tehtud Armeenia puskar, mida pakutakse külalistele tervitusnapsuks või juuakse näiteks toidu kõrvale. Nimetatakse vahel ka "aragh", mis on Armeenias üldine nimetus viinalaadsetele jookidele. Aniisiga maitsestatud alkohoolset jooki, mida nimetatakse Armeenias oghiks, kutsutakse Kreekas ja Küprosel ouzoks, Prantsusmaal pastis ja pernod, Türgis arak ja raki. Müügiks ja ekspordiks toodab mooruspuu viljadest tehtud oghit ("Artsakh") Artsakh-Alco bränditehas.